
ʻUa fetalai atu foʻi e ia lenei fa‘ata‘oto i nisi o e na 
fa‘atuatua ‘ia te i latou lava ‘ua amiotonu i latou, 

ma ʻinoʻino i isi: ʻUa 0 aʻe tagata e toʻalua i le malumalu 
e tatalo; o le faresaio le tasi, o le telona le tasi. Ua tu le 
Faresaio ma tatalo faapea, Le Atua e, ou te faafetai atu 

ia te oe, ina ua ou le pei o isi tagata, o e fao mea, o e 
amioletonu, o e mulilulua, e le pei foi o lenei telona. 

Ou te anapogi faalua i le vaiaso, ou te avatu mea 

e sefuluaʻi o aʻu mea uma. A o le telona, ua tu mamao 
mai, ua le mafai ona tepa ae ona mata i le lagi, a ua pōpō 
lona fatafata, ua faapea atu, Le Atua e, ia e alofa mai ia 
te au le tagata agasala. ‘Ou te fai atu ʻiā te ‘outou, na alu 
ifo lenei tagata i lona fale ʻua taʻuamiotonuina i lo le isi; 
o lē faʻamaulalo foʻi o ia, e faʻamaualugaina lea. 

LUKA 18:9-14 


...2 le galo ia te ia le alaga o e ua faamaulalo. 
SALAMO 9:12 


E vavaeeseina e leova laugutu taufaasee uma, 
ma le laulaufaiva e tautala i upu faamaualuga; 
SALAMO 12:3. 


ʻAmuʻia le tagata na te fa‘atuatuaina le ALI'I, 
e lē fa‘aaloalo foʻi i € fa‘amaualuga, ma e liliu ‘ese i le 
pepelo. SALAMO 40:4 


E ui ina maualuga leova, ae e silasila mai o ia i le ua 
faatauvaa; SALAMO 138:6 


A 0‘0 mai le fa‘amaualuga, ‘ona oʻo mai ai lea o le mà; 
FAATAOTO 11:2 


E fa‘aumatia e le ALI‘ le fale o lē fa‘amaualuga, 
na te fa‘atumauina foʻi le tua‘oi o le fafine ‘ua oti lana 
tane. FAATAOTO 15:25 


O le mataʻu i le ALI‘ o le aʻoaʻo lea o le poto; e muamua 
foʻi i le mamalu le loto maulalo. FAATAOTO 15:33 


O i latou uma o è fa‘amaualuga loto, 
e ‘inosia lea e le ALI‘I; FAATAOTO 16:5 


E muamua le faamaualuga i le malaia, ma le loto 
faamaualuga e muamua i le pa‘u. E sili le loto maulalo 
ma lē ua faatauvaa, nai lo le tufaina o le vete ma ē 
faamaualuluga. FAATAOTO 16:18-19 


A o leʻi fa‘aumatia le loto o le tagata e fa‘amaualuga, 
e muamua foʻi le mamalu i le loto maulalo. 
FAATAOTO 18:12 


O le loto maulalo ma le mataʻu i le ALII, o le ‘oloa lea, 
ma le fa‘aaloalo, ma le ola. FAATAOTO 22:4 


O le fa‘amaualuga o le tagata e fa‘amaulaloina ai o ia; 
FAATAOTO 29:23 


ʻUa fa‘amaualuga le ‘ua amio leaga, ‘ua fa‘asauaina e ia 
o ē matitiva; Auā e fa‘amaualuga le ‘ua amio leaga i le 
manaʻo o lona loto; O ē amio leaga, ‘ona o le 
faʻamaualuga o ona fofoga, latou te lē sāʻili atu i le Atua; 
SALAMO 10:2-4 


Auā o ai ʻea na te faʻailogaina oe i se tasi? ma se a foi 
mea ua ia te oe e te lei maua? o lenei, afai na e maua, 
se a le mea ua e mitamita ai, e peiseai ua e le mauaina? 
1 KORINITO 4:7 


Ae na te tuuina mai le alofa tunoa e sili atu. O le mea lea 
na ia fai mai ai, E tetee atu le Atua i e faamaualuluga, 
a e foaiina mai le alofa tunoa i e faamaulalo. IAKOPO 4:6 


‘la faʻapea foʻi ‘outou talavou, ia usiusita‘i i ë matutua. 
loe, ia usiusitai outou uma o le tasi i le isi, ma ia oofu 
outou i le lotomaualalo; O lenei, ia faamaulalo outou 

i lalo o le aao malosi o le Atua, ina ia faaeaina ai outou 
e ia i ona po e tatau ai: 1 PETERU 5:5-6 . 


Auā o mea uma lava o i le lalolagi, o le tuʻinanau o le tino, 
ma le tuʻinanau o mata, ma le mimita o lenei olaga, 
e lē mai le Tamā ia, a e mai le lalolagi ia. 1 IOANE 2:16 


